**ՀԱՇՎԵՏՎՈՒԹՅՈՒՆ**

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆՈՒՄ 2021 ԹՎԱԿԱՆԻ I ԿԻՍԱՄՅԱԿՈՒՄ ՍՏԱՑՎԱԾ ԴԻՄՈՒՄ-ԲՈՂՈՔՆԵՐՈՒՄ ԲԱՐՁՐԱՑՎԱԾ ԽՆԴԻՐՆԵՐԻ ՈՒՍՈՒՄՆԱՍԻՐՈՒԹՅԱՆ ԵՎ ՍՏՈՒԳՈՒՄՆԵՐԻ ԱՐԴՅՈՒՆՔՆԵՐԻ ՄԱՍԻՆ**

Ղեկավարվելով Տեսչական մարմինների մասին ՀՀ օրենքով, հիմք ընդունելով ՀՀ կրթության տեսչական մարմնի (այսուհետ՝ ԿՏՄ) 2021 թվականի գործունեության ծրագիրը, ի կատարումն Կրթության տեսչական մարմին հանրությունից ստացվող բողոքների ընդունման և հետագա ընթացք տալու մասին կարգի 11-րդ և 14-րդ կետերի պահանջների, ՌԳՍՊՎԳ վարչության կողմից իրականացվել է 2021 թվականի 1-ին կիսամյակում ստացված դիմում-բողոքներում բարձրացված հարցերի, բերված փաստարկների նկատմամբ իրականացված վերահսկողական գործառույթների արդյունքների վերլուծություն (այսուհետ՝ վերլուծություն):

Վերլուծությունն իրականացվել է համաձայն հետևյալ բնութագրիչների՝

1. քանակական պատկեր՝ ըստ ամիսների, վերահսկողության ոլորտների, սկզբնական հասցեագրման աղբյուրների.
2. քանակական պատկեր՝ ըստ ՀՀ մարզերի և Երևան քաղաքի, ուսումնական հաստատությունների, իրականացված վարչական վարույթների տևողության, դիմումատուների սեռերի.
3. իրականացված վերահսկողական գործառույթների (ստուգում կամ ուսումնասիրություն) արդյունքներ.
4. բարձրացված հարցերի բովանդակություն:

Տրվել է նաև նշված բնութագրիչների քանակական չափանիշների աճի կամ նվազման տենդենցը (համեմատական պատկեր 2020 թվականի համապատասխան և նախորդ հաշվետու ժամանակահատվածների հետ):

2021 թվականի 1-ին կիսամյակում ԿՏՄ-ում ստացվել են 32 դիմում-բողոք, որից 30-ը վերաբերել են ՀՀ հանրակրթական և միջին մասնագիտական 26 ուսումնական հաստատությունների գործունեությանը, իսկ 2-ը եղել են այլ բնույթի:

2020 թվականի 1-ին կիսամյակի համեմատությամբ՝ դիմում-բողոքների թիվը նվազել է 22%-ով (2020 թվականի 1-ին կիսամյակ՝ 41), իսկ նախորդ կիսամյակի համեմատությամբ աճել է 41%-ով (2020 թվականի 2-րդ կիսամյակ՝ 19):

Ըստ նույն եռամսյակների ամիսների` դիմում-բողոքները բաշխված են եղել հետևյալ կերպ.

 30 դիմում-բողոքներից 21-ը վերաբերում են դպրոցների, 1-ը՝ մանկապարտեզի, 8-ը միջին մասնագիտական ուսումնական հաստատությունների գործունեությանը:

 2020 թվականի նույն ժամանակահատվածում ԿՏՄ-ում ստացված 41 դիմում-բողոքներից 28-ը վերաբերել են դպրոցների, 3-ը՝ մանկապարտեզների, 9-ը՝ միջին մասնագիտական և 1-ը՝ նախնական մասնագիտական (արհեստագործական ուսումնական հաստատությունների գործունեությանը:

Ինչպես նախորդ հաշվետու ժամանակահատվածում (74%) և նախորդ տարվա համապատասխան ժամանակահատվածում (68%), այս կիսամյակում ևս դիմումների գերակշռող մասը (70%) վերաբերել են դպրոցներին, ինչը պայմանավորված է նաև միջնակարգ կրթության ոլորտի շահառուների մեծ թվով:

Նշված 32 դիմում-բողոքներից 1-ական դիմում-բողոքներ ԿՏՄ վերահասցեագրվել են ՀՀ վարչապետի և ՀՀ Նախագահի աշխատակազմերից, 11-ը` ՀՀ կրթության, գիտության, մշակույթի և սպորտի նախարարությունից (այսուհետ` ԿԳՄՍՆ), 1- ը՝ ՀՀ Ազգային ժողովի պատգամավորից, իսկ 18-դիմում-բողոքներ ստացվել են անմիջապես ԿՏՄ-ում:

 Այս կիսամյակի դիմում-բողոքների ընդամենը 34%-ն է ստացվել ԿԳՄՍՆ-ից, որը տոկոսային համամասնությամբ համընկնում է 2020 թվականի 1-ին կիսամյակի համապատասխան ցուցանիշի հետ (41 դիմում բողոքներից 14-ը՝ 34%), և նվազել է 2020 թվականի 2-րդ կիսամյակի համապատասխան ցուցանիշի համեմատ՝ (2020 թվականի 2–րդ կիսամյակ՝ 26%):

Դիմում-բողոքների քանակական և տոկոսային համամասնությունն ըստ մարզերի և Երևան քաղաքի ներկայացված է ստորև բերված դիագրամում.

 Դիմում-բողոքների թիվն ըստ ՀՀ մարզերի և Երևան քաղաքի ուսումնական հաստատությունների ներկայացված են ստորև բերված աղյուսակում.

|  |  |  |
| --- | --- | --- |
| ***ՀՀ մարզեր,******Երևան քաղաք*** | ***Դիմումների ընդհանուր թիվը******(ներառյալ «Թեժ գիծը»)*** | ***Դիմումների թիվն ըստ******ուսումնական հաստատությունների*** |
| ***Երևան*** | ***11*** | ***հ. 1 հ/դ (2), հ․ 2 հատուկ դպրոց, հ. 42 ա/դ, հ․ 163 հ/դ, հ․ 197 հ/դ, «ԼՕԼՕ» նախակրթարան, Երևանի մշակույթի և արվեստի պետական քոլեջ (3), Երևանի Աճեմյանի անվան թիվ 2 պետական քոլեջ*** |
| ***Կոտայք*** | ***5*** | ***Եղվարդի հ․ 1 ա/դ, Աբովյան հ․ 8 հ/դ, Արգելի մ/դ, Պռոշյանի մ/դ, Քարաշամբի մ/դ*** |
| ***Տավուշ*** | ***4*** | ***Տավուշի տարածաշրջանային պետական քոլեջ, Դիլիջանի պետական քոլեջ (3)*** |
| ***Լոռի*** | ***3*** | ***Վանաձորի հ.3 հ/դ, Վանաձորի հ.2 հ/դ և Վանաձորի հ.16 հ/դ (1)*** |
| ***Արմավիր*** | ***2*** | ***Շենիկի մ/դ,*** ***ՀՀ «Արմավիրի տարածքային մանկավարժահոգեբանական աջակցության կենտրոն» ՊՈԱԿ*** |
| ***Սյունիք*** | ***2*** | ***Բարձրավանի մ/դ, Վարդանիձորի մ/դ*** |
| ***Գեղարքունիք*** | ***1*** | ***Մեծ Մասրիկի տ/դ*** |
| ***Արարատ*** | ***1*** | ***Նշավանի մ/դ*** |
| ***Վայոց ձոր*** | ***1*** | ***Եղեգնաձորի ա/դ*** |
| ***Շիրակ*** | ***1*** | ***Գյումրու հ․ 32 հ/դ*** |
| ***Ընդամենը*** | ***31*** |  |

2021 թվականի 1-ին կիսամյակում և նախորդ երկու հաշվետու ժամանակահատվածներում ստացված դիմում բողոքների քանակական պատկերն ըստ ՀՀ մարզերի և Երևան քաղաքի ներկայացված է ստորև բերված դիագրամում.

 Երեք կիսամյակներում էլ դիմումների թվով Երևանը և ՀՀ Տավուշի մարզը առաջին եռյակում են:

 2021 թվականի 1-ին կիսամյակում ստացված 26 ուսումնական հաստատությունների գործունեությանը վերաբերող դիմում-բողոքներն ըստ լիազոր մարմնի ենթակայության՝ բաշխված են հետևյալ կերպ.

|  |
| --- |
| ***Դիմում–բողոքների թիվն ըստ լիազոր մարմնի և ուսումնական հաստատությունների*** |
| ***ԿԳՄՍՆ*** | ***12*** | ***Երևանի հ․ 42 ա/դ, Եղվարդի հ․ 1 ա/դ, Եղեգնաձորի ա/դ, Երևանի մշակույթի և արվեստի պետական քոլեջ (3),*** ***Երևանի Աճեմյանի անվան թիվ 2 պետական քոլեջ, Տավուշի տարածաշրջանային պետական քոլեջ,*** ***Դիլիջանի պետական քոլեջ (3), ՀՀ «Արմավիրի տարածքային մանկավարժահոգեբանական աջակցության կենտրոն» ՊՈԱԿ*** |
| ***Երևանի քաղաքապետարան*** | ***4*** |  ***հ․ 1 հ/դ (2), հ․ 163 հ/դ, հ․ 197 հ/դ*** |
| ***ՀՀ Կոտայքի մարզպետարան*** | ***5*** | ***Աբովյան հ․ 8 հ/դ, Արգելի մ/դ, Պռոշյանի մ/դ, Քարաշամբի մ/դ, Գետարգելի հ/դ*** |
| ***ՀՀ Լոռու մարզպետարան*** | ***3*** | ***Վանաձորի հ.3 հ/դ, Վանաձորի հ.2 հ/դ, Վանաձորի հ.16 հ/դ*** |
| ***ՀՀ Սյունիքի մարզպետարան*** | ***2*** | ***Բարձրավանի մ/դ, Վարդանիձորի մ/դ*** |
| ***ՀՀ Արմավիրի մարզպետարան*** | ***1*** | ***Շենիկի մ/դ*** |
| ***ՀՀ Գեղարքունիքի մարզպետարան*** | ***1*** | ***Մեծ Մասրիկի տ/դ*** |
| ***ՀՀ Շիրակի մարզպետարան*** | ***1*** | ***Գյումրու հ․ 32 հ/դ*** |
| ***ՀՀ Արարատի մարզպետարան*** | ***1*** | ***Նշավանի մ/դ*** |
| ***Ոչ պետական ուսումնական հաստատություններ*** | ***1*** | ***«ԼՕԼՕ» նախակրթարան*** |

 Հարկ է նշել, որ 2021 թվականի 1-ին կիսամյակի 26 ուսումնական հաստատությունների վերաբերյալ ստացված 32 դիմումներից 12-ը (38%) վերաբերել են ԿԳՄՍՆ ենթակայության ուսումնական հաստատություններին: Նախորդ կիսամյակում համապատասխան ցուցանիշը կազմել է 37%` 19 դիմումներից 7-ը:

Իրականացված վարչական վարույթների միջին տևողությունը կազմել է 8 օր: Այս ցուցանիշը նախորդ կիսամյակում կազմել էր 7, իսկ 2020թ-ի 1-ին կիսամյակում՝ 12 օր:

2021 թվականի 1-ին կիսամյակում 32 դիմումատուներից 24-ը (75%) կանայք են (նախորդ կիսամյակում կազմել է 68%): 7 (22%) դիմում-բողոքներ ներկայացված են եղել տղամարդկանց և 1(3%) դիմում–բողոք՝ մի խումբ քաղաքացիների կողմից:

Ըստ ստացված դիմում-բողոքների` վերահսկողական գործառույթներ են իրականացվել **12-ի** (38%) դեպքում՝ ուսումնական հաստատություններում՝ **4** վարչական վարույթ, **8**–ում՝ ստուգում։ Դիմում–բողոքներից **13**–ը (41%) վերահասցեագրվել է, **6**–ը (19%)՝ կարճվել, իսկ մնացած **3-ում** (9%) բարձրացված հարցերի ուսումնասիրությունը դուրս է եղել ԿՏՄ լիազորություններից: ՀՀ «Արմավիրի տարածքային մանկավարժահոգեբանական աջակցության կենտրոն» ՊՈԱԿ–ի վերաբերյալ դիմում–բողոքը միաժամանակ վերահասցեագրվել է և´ ԿԳՄՍՆ, և´ ՀՀ «Արմավիրի տարածքային մանկավարժահոգեբանական աջակցության կենտրոն» ՊՈԱԿ։ Վերահասցեագրված դիմում–բողոքների թիվն ըստ համապատասխան մարմինների ներկայացված է գծապատկերում։

2020 թվականի 1-ին կիսամյակում` ըստ ստացված 41 դիմում-բողոքների` վերահսկողական գործառույթներ իրականացվել են 12-ի (29%) դեպքում՝ 6 ուսումնասիրություն, 6 ստուգում:

Նախորդ կիսամյակում այդ ցուցանիշը կազմել է 26%՝ վերահսկողական գործառույթներ (ուսումնասիրություն) են իրականացվել ստացված 19 դիմում-բողոքներից 5-ի դեպքում:

Ինչպես նկատում ենք՝ վերահսկողական գործընթացների անհրաժեշտություն պահանջող դիմում-բողոքների տոկոսային թիվն աճել է նախորդ երկու կիսամյակների համեմատությամբ:

2021 թվականի 1-ին կիսամյակում ՀՀ 4 դպրոցներում ***(Երևանի Ստ․ Շահումյանի անվան հ․1 հ/դ, ՀՀ Սյունիքի մարզի Վարդանիձորի մ/դ, ՀՀ Կոտայքի մարզի Աբովյանի հ․ 8 հ/դ,*** ***ՀՀ Արմավիրի մարզի*** ***Շենիկի մ/դ)*** իրականացված վարչական վարույթների արդյունքում կրթության բնագավառը կարգավորող ՀՀ օրենսդրության պահանջների խախտումներ հայտնաբերվել են ՀՀ Սյունիքի մարզի Վարդանիձորի և ՀՀ Արմավիրի մարզի Շենիկի մ*/*դ–ներում։ Երևանի Ստ․ Շահումյանի անվան հ․ 1 և ՀՀ Կոտայքի մարզի Աբովյանի հ․ 8 հ/դ–ներում խախտումներ չեն հայտնաբերվել։ Երևանի Ստ․ Շահումյանի անվան հ․ 1 հ/դ և ՀՀ Սյունիքի մարզի Վարդանիձորի մ/դ–ներին վերաբերող դիմում–բողոքները մասամբ վերահասցեագրվել են ՀՀ առողջապահական և աշխատանքի տեսչական մարմին (այսուհետ՝ ԱԱՏՄ)՝ դիմումում բարձրացված հարցերի մի մասը ԿՏՄ լիազորություններից դուրս լինելու պատճառով։

|  |  |  |  |
| --- | --- | --- | --- |
| ***N N*** | ***Ուսումնական հաստատությունը*** | ***Հայտնաբերված խախտման բնույթը*** | ***Ձեռնարկված միջոցառումները*** |
| 11. | ՀՀ Սյունիքի մարզի Վարդանիձորի մ/դ | Ուսումնական հաստատությունում բազմահամակազմ դասարանի կազմավորման կարգի պահանջի խախտում։ | Վարչական վարույթի արդյունքներն ուղարկվել են մարզպետին և տնօրենին՝ առաջարկելով քննարկել, ձեռնարկել համապատասխան միջոցներ և արդյունքների մասին տեղեկացնել ԿՏՄ։ |
| 22. | ՀՀ Արմավիրի մարզի Շենիկի մ/դ | Ուսումնական հաստատության ուսուցչի թափուր տեղի համար անցկացվող մրցույթի օրինակելի կարգի պահանջի խախտում: | Վարչական վարույթի արդյունքում հաստատության տնօրենի հանձնարարվել է 5-օրյա ժամկետում չեղյալ համարել 2021 թվականի հունվարի 15-ին դպրոցում կայացած «Նախնական զինվորական պատրաստություն» («ՆԶՊ») առարկայի մրցույթի արդյունքները և հայտարարել նոր մրցույթ: Ըստ տնօրենից ստացված գրության՝ նշված մրցույթի արդյունքներ չեղյալ ն են համարվել և հայտարարվել է նոր մրցույթ:ՀՀ Արմավիրի մարզպետի 31.05.2021թ. N ՄՈ/172-2021 որոշմամբ ՀՀ Արմավիրի մարզի «Շենիկի միջնակարգ դպրոց» ՊՈԱԿ-ի տնօրենի նկատմամբ կիրառվել է կարգապահական տույժ՝ խիստ նկատողություն: |

Իրականացված **8** ստուգումների արդյունքում բոլոր ***(ՀՀ Կոտայքի մարզի Եղվարդի հ․ 1 ա/դ, ՀՀ Լոռու մարզի «Վանաձորի Ավ. Իսահակյանի անվան հ. 2 հ/դ, ՀՀ Լոռու մարզի Վանաձորի Դ. Վարուժանի անվան հ․ 16 հ/դ, ՀՀ Գեղարքունիքի մարզի Մեծ Մասրիկի տ/դ, Երևանի մշակույթի և արվեստի պետական քոլեջ (2), Դիլիջանի պետական քոլեջ (2)****)* ուսումնական հաստատություններում հայտնաբերվել են կրթության բագավառը կարգավորող ՀՀ օրենսդրության պահանջների խախտումներ, որոնց վերաբերյալ 4 ուսումնական հաստատությունների տնօրեններին ԿՏՄ ղեկավարի կողմից տրվել են պարտադիր կատարման հանձնարարականներ:

Ստուգումների արդյունքում կազմված ակտերի մեկական օրինակներ ուղարկվել են համապատասխան լիազոր մարմինների ղեկավարներին։ Դիլիջանի պետական քոլեջին վերաբերող դիմում–բողոքըմասամբ վերահասցեագրվել է ԱԱՏՄ՝ դիմումում բարձրացված հարցերի մի մասը ԿՏՄ լիազորություններից դուրս լինելու պատճառով։

|  |  |  |  |
| --- | --- | --- | --- |
| ***N*** | ***Ուսումնական հաստատությունը*** | ***Հայտնաբերված խախտման բնույթը*** | ***Ձեռնարկված միջոցառումները*** |
| 1. | ՀՀ Կոտայքի մարզի Եղվարդի հ․ 1 ա/դ | Ուսումնական հաստատության կոլեգիալ կառավարման մարմնի` խորհրդի ձևավորման կարգի պահանջի խախտում: | Համաձայն ԿՏՄ ղեկավարի կարգադրագրի` հանձնարարվել է ապահովել դպրոցի մանկավարժական խորհրդի կողմից դպրոցի կոլեգիալ կառավարման մարմնի անդամի ընտրությունը՝ համաձայն սահմանված կարգի և արդյունքների մասին տեղեկացնել ԿՏՄ մինչև 2021թ.-ի մարտի 31-ը: Ըստ տնօրենի կողմից սահմանված ժամկետում ներկայացված գրության՝ ստուգման արդյունքում արձանագրված խախտումների հետևանքները վերացվել են: |
| 2. | ՀՀ Լոռու մարզի Վանաձորի Ավ. Իսահակյանի անվան հ․ 2 հ/դ | 1. Ուսումնական հաստատության կոլեգիալ կառավարման մարմնի` խորհրդի ձևավորման կարգի պահանջի խախտում:2.Օրինակելի ուսումնական պլանի պահանջի խախտում:3.Կանոնադրական պահանջների խախտումներ:4. Ուսումնական հաստատության սովորողների կողմից կրթական ծրագրերի յուրացման, ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողի՝ հաջորդ դասարան կամ հանրակրթության հաջորդ աստիճան փոխադրման կարգի պահանջի խախտում: | Համաձայն ԿՏՄ ղեկավարի կարգադրագրի՝ հանձնարարվել է. 1.սահմանված կարգով կազմել և վարել կրթության առանձնահատուկ պայմանների կարիք ունեցող սովորողների անհատական ուսուցման պլանները,2.իրականացնել վերահսկողություն տնօրենի՝ ուսումնական աշխատանքի գծով տեղակալի պաշտոնային պարտականությունների կատարման նկատմամբ,3.աջակցել ծնողական խորհրդի կազմից դպրոցի կոլեգիալ կառավարման մարմնի` խորհրդի անդամության թեկնածուի առաջադրմանը՝ համաձայն սահմանված կարգի,4.ապահովել առարկայական մեթոդական միավորումների՝ կանոնադրությամբ իրենց վերապահված գործառույթների իրականացումը։Խախտումների հետևանքները վերացնելու և արդյունքների մասին ԿՏՄ տեղեկացնելու ժամկետ է սահմանվել մինչև 2021թ.-ի հունիսի 4-ը: Ըստ տնօրենի կողմից սահմանված ժամկետում ներկայացված գրության՝ ստուգման արդյունքում արձանագրված խախտումների հետևանքները վերացվել են: |
| 3. | ՀՀ Լոռու մարզի Վանաձորի Դ. Վարուժանի անվան հ․ 16 հ/դ | Խորհրդի նիստերի՝ սահմանված ժամկետի խախտումով անցկացում։ | Խախտումների հետևանքները վերացնել հնարավոր չլինելու պատճառով՝ ստուգման արդյունքում հանձնարարական չի տրվել:  |
| 4. | ՀՀ Գեղարքունիքի մարզի Մեծ Մասրիկի տ/դ | Դպրոցի՝ ծնողական խորհրդի կազմավորման պահանջի խախտում։ | Ստուգման արդյունքներն ուղարկվել են ՀՀ Գեղարքունիքի մարզպետին՝ խախտումների հետևանքները վերացնելու, համապատասխան միջոցներ ձեռնարկելու և արդյունքների մասին ԿՏՄ տեղեկացնելու առաջարկությամբ։Ըստ մարզպետից ստացված գրության՝ դպրոցի ծնողական խորհրդի կողմից հրավիրվել է արտահերթ նիստ, որում ընտրված դպրոցի խորհրդի անդամության թեկնածուները հաստատվել են ՀՀ Գեղարքունիքի մարզպետի 2021 թվականի հունիսի 16-ի N 309-Ա որոշմամբ։ |
| 5. | Երևանի մշակույթի և արվեստի պետական քոլեջ | 1.Ուսանողական իրավունքի վերականգնման կարգի պահանջի խախտումներ։2. Խորհրդի կողմից հաստատության ուսումնական պլանների և առարկայական ծրագրերի նախագծերի քննարկման պահանջի խախտում։ | Համաձայն ԿՏՄ ղեկավարի կարգադրագրի՝ հանձնարարվել է վերականգնված ուսանողների հետ սահմանված կարգով կնքել նոր պայմանագրեր, ինչպես նաև ուսանողի կողմից չուսումնասիրված և չգնահատված «Դերասանի վարպետության տեսություն» առարկայի ժամաքանակների 30 և ավելի տոկոս կազմող տարբերությունը համարել ակադեմիական տարբերություն, կազմել ժամանակացույց և ապահովել տվյալ առարկայի ուսումնասիրությունը և ուսանողի գնահատումը։Խախտումների հետևանքները վերացնելու և արդյունքների մասին ԿՏՄ տեղեկացնելու ժամկետ է սահմանվել մինչև 2021թ.-ի մայիսի 12-ը: Ըստ տնօրենի կողմից սահմանված ժամկետում ներկայացված գրության՝ ստուգման արդյունքում արձանագրված խախտումների հետևանքները վերացվել են: |
| 6. | Երևանի մշակույթի և արվեստի պետական քոլեջ | Կրթական գործընթացի կազմակերպմանը վերաբերող խախտում։ | Խախտման հետևանքը վերացնել հնարավոր չլինելու պատճառով՝ ստուգման արդյունքում հանձնարարական չի տրվել։Ստուգման արդյունքներն ուղարկվել են ԿԳՄՍ նախարարին՝ առաջարկելով վերանայել արվեստի ոլորտի հաստատություններում հիմնական և միջնակարգ կրթության հիմքով ուսման տևողության ժամկետները։ |
| 7. | Դիլիջանի պետական քոլեջ | Ուսումնական հաստատության կոլեգիալ կառավարման մարմնի` խորհրդի ձևավորման կարգի պահանջի խախտում: | Խախտման հետևանքը վերացնել հնարավոր չլինելու պատճառով՝ ստուգման արդյունքում հանձնարարական չի տրվել։  |
| 8․ | Դիլիջանի պետական քոլեջ | 1.Ուսումնական հաստատություններում պետական ամփոփիչ ստուգման կազմակերպման ու անցկացման կարգի պահանջի խախտում:2.Պետական ամփոփիչ քննությունների սահմանած քանակի պահանջի խախտում։ | Համաձայն ԿՏՄ ղեկավարի կարգադրագրի՝ հանձնարարվել է քոլեջի «Սպասարկման կազմակերպում հյուրանոցներում և զբոսաշրջային համալիրներում» մասնագիտության ուսումնական պլանը համապատասխանեցնել պետական կրթական չափորոշչին:Խախտումների հետևանքները վերացնելու և արդյունքների մասին ԿՏՄ տեղեկացնելու ժամկետ է սահմանվել մինչև 2021թ.-ի սեպտեմբերի 7-ը:  |

 **Դիմում-բողոքներում բարձրացված հարցերի բովանդակությունն ըստ ՀՀ մարզերի և Երևան քաղաքի՝ ներկայացված են ստորև բերված աղյուսակում.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  **Դիմումներում****բարձրացված****(նշված) հարցերը** | **ԵՐԵՎԱՆ** | **ԱՐԱՐԱՏ** | **ԱՐՄԱՎԻՐ** | **ԳԵՂԱՐՔՈՒՆԻՔ** | **ԼՈՌԻ** | **ԿՈՏԱՅՔ** | **ՇԻՐԱԿ** | **ՍՅՈՒՆԻՔ** | **ՎԱՅՈՑ ՁՈՐ** | **ՏԱՎՈՒՇ** | **Ընդամենը** |
| **Գործատու–աշխատող հարաբերություններ** |  | **1** |  |  |  |  | **1** | **1** |  | **3** | **6** |
| **Տնօրենի կողմից թույլ տրված անօրինականություններ, վատ, անարդյունավետ աշխատանք** | **3** |  |  | **1** |  | **3** |  | **1** |  | **4** | **12** |
| **Աշխատանքից ազատելու հարց** |  | **1** |  |  |  |  |  |  |  | **1** | **2** |
| **Սովորողի դպրոց, քոլեջ, մանկապարտեզ ընդունվելու հարց** | **1** |  |  |  |  |  |  |  |  |  | **1** |
| **Դասաժամերի տրամադրում** |  |  |  |  | **1** |  |  |  |  |  | **1** |
| **Ուսուցչի թափուր պաշտոնի համար կայացած մրցույթ** |  |  | **1** |  |  | **1** |  |  |  |  | **2** |
| **Մանկապարտեզի, քոլեջի գործունեության կազմակերպում** | **4** |  |  |  |  |  |  |  |  |  | **4** |
| **Տնօրենի` նույն դպրոցում աշխատող հարազատների առկայություն** |  |  |  |  |  | **1** |  |  |  |  | **1** |
| **Երեխայի դեմ հոգեբանական ճնշման գործադրում** |  |  |  |  | **1** |  |  |  |  |  | **1** |
| **Աշխատավարձի ոչ լրիվ վճարում տնօրենի կողմից** | **1** |  |  |  |  |  |  |  |  |  | **1** |
| **Տնօրենի թափուր պաշտոնի համար մրցույթի անցկացում** | **2** |  |  |  |  | **1** |  | **1** |  |  | **4** |
| **Տնօրենի կամ հավակնորդի` օրենսդրության խախտումով հավաստագրի ստացում** |  |  |  |  |  |  |  |  | **1** |  | **1** |
| **Դպրոցի մանկավարժական խորհրդի և անդամների գործունեություն** |  |  |  | **1** |  | **1** |  |  |  |  | **2** |
| **Ուսուցիչ-սովորող փոխհարաբերություններ** |  |  | **1** |  |  |  |  |  |  |  | **1** |
| **Տեսչական ստուգումներ անցկացնելու հարց** | **1** |  |  |  | **2** |  |  |  |  |  | **3** |
| **Կարճված դիմում** | **3** |  |  |  |  | **2** |  |  | **1** |  | **6** |
| **Ընդամենը** | **15** | **2** | **2** | **2** | **4** | **9** | **1** | **3** | **2** | **8** | **48** |

 **Առավել շատ բարձրացված հարցերը վերաբերում են տնօրենի վատ, անարդյունավետ աշխատանքին:**

 Այս հարցին առավել շատ անդրադարձ է արվել ոչ միայն 2021 թվականի 1–ին կիսամյակում (դիմում–բողոքներից 12-ում՝(38%)), այլև նախորդ 2 հաշվետու ժամանակահատվածներում (2020 թվականի 1–ին կիսամյակում՝ 13-ում (32%), 2020 թվականի 2-րդ կիսամյակում՝ 5 դիմում-բողոքներում (26%))։

**Ըստ դիմումների թվի՝ երկրորդ տեղում ուսումնական հաստատությունում գործատու–աշխատող հարաբերություններին վերաբերող հարցն է։**

Այս հարցին անդրադարձ է արվել դիմում-բողոքներից 6-ում (19%)։

Նախորդ տարվա համապատասխան հաշվետու ժամանակահատվածում ևս այս հարցը՝ ըստ դիմումների թվի երկրորդ տեղում է եղել (2020 թվականի 1-ին կիսամյակ` 10 (24%)), սակայն 2020 թվականի 2-րդ կիսամյակում այս հարցին անդրադարձ էր արվել ընդամենը 2 (11%) դիմում–բողքներում։

**Երրորդ տեղում են դպրոցի տնօրենի թափուր պաշտոնի համար անցկացվող մրցույթի և ուսումնական հաստատության կրթական գործունեության կազմակերպմանը վերաբերող հարցերը։**

Այս հարցերին անդրադարձել են 4-ական (13-ական %) դիմում-բողոքներում։

Նախորդ 2 հաշվետու ժամանակահատվածներում տ**նօրենի թափուր պաշտոնի համար մրցույթի անցկացմանը** վերաբերող հարցին չեն անդրադարձել, իսկ ուսումնական հաստատության **կրթական գործունեության կազմակերպմանը վերաբերող** հարցին անդրադարձ է արվել դիմում-բողոքներից 3-ում (16%):

**Հավաքագրված այլ տեղեկատվությունը ներկայացված են ստորև բերված աղյուսակում.**

|  |  |
| --- | --- |
| ***Այլ տվյալներ`***  |  |
| ***Դիմողը չի հայտնաբերվել*** | ***1*** |
| ***Դիմողին ուղարկվել է պատասխան գրություն*** | ***28*** |
| ***Դիմումում նշված փաստարկները մասամբ են համապատասխանում իրականությանը*** | ***9*** |
| ***Դիմումում բարձրացված հարցերը դուրս են ԿՏՄ լիազորությունների շրջանակներից*** | ***15*** |
| ***Դիմումում բարձրացված հարցերը մասամբ դուրս են ԿՏՄ լիազորությունների շրջանակներից*** | ***3*** |
| ***Դիմումի վերահասցեագրում***  |  |
| ***ԱԱՏՄ*** | ***6*** |
| ***ԿԳՄՍՆ*** | ***2*** |
| ***ՀՀ ոստիկանություն*** | ***2*** |
| ***ՀՀ «Արմավիրի տարածքային մանկավարժահոգեբանական******աջակցության կենտրոն» ՊՈԱԿ*** | ***1*** |
| ***Երևանի քաղաքապետարան*** | ***1*** |
| ***ՀՀ Լոռու մարզպետարան*** | ***1*** |
| ***Մասամբ վերահասցեագրում***  | ***3*** |

Այսպիսով՝

1. դիմում-բողոքների թիվը նվազել է նախորդ տարվա նույն ժամանակահատվածի համեմատությամբ 22%-ով, նախորդ կիսամյակի համեմատությամբ աճել՝ 41%-ով,
2. վերահսկողության ոլորտներից խնդրահարույց է, ինչպես միշտ, միջնակարգ կրթության ոլորտը, ինչը մեր կարծիքով պայմանավորված է շահառուների մեծ թվով:
 Միջին մասնագիտական կրթության ոլորտի 8 դիմում–բողոքները 4 ուսումնական հաստատությունների գործունեության վերաբերյալ են, որոնցից 3-ական դիմում-բողոքներ վերաբերել են՝ ***«Դիլիջանի պետական քոլեջ» և «Երևանի մշակույթի և արվեստի պետական քոլեջ» ՊՈԱԿ–ների*** գործունեությանը: Հարկ է նշել, որ նախորդ կիսամյակում ևս միջին մասնագիտական կրթության ոլորտի 9 դիմում–բողոքներից 3–ը վերաբերել են ***«Դիլիջանի պետական քոլեջ» ՊՈԱԿ–ի*** գործունեությանը,
3. սկզբնական հասցեագրման աղբյուրը այս կիսամյակում 56% դեպքերում ԿՏՄ-ն է: Այս ցուցանիշը նախորդ կիսամյակում կազմել է 32%, իսկ նախորդ տարվա նույն հաշվետու ժամանակահատվածում՝ 41%:
4. դիմում-բողոքների թվով վերջին 3 կիսամյակներում Երևանը և ՀՀ Տավուշի մարզը առաջին եռյակում են,
5. վարչական վարույթների իրականացման միջին տևողությունը աճել է 14%-ով (7 օրից դարձել է 8 օր),
6. գերակշռում են կին դիմումատուները` 75%,
7. ըստ ստացված դիմում-բողոքների՝ վերահսկողական գործառույթների տոկոսային թիվն աճել է նախորդ կիսամյակների համեմատ (2020 թվականի 1-ին կիսամյակ՝ 32%, 2020 թվականի 2-րդ կիսամյակ՝ 26%, 2021 թվականի 1-ին կիսամյակ՝38%),
8. տնօրենի վատ, անարդյունավետ աշխատանքին և գործատու-աշխատող հարաբերություններին վերաբերող հարցերը շարունակում են մնալ դիմումներում առավել շատ բարձրացված հարցերի առաջին եռյակում,
9. դիմում-բողոքներից 15-ում (47%) բարձրացված հարցերը դուրս են եղել ԿՏՄ լիազորությունների շրջանակից, ինչը վկայում է այն մասին, որ քաղաքացիները բավարար չափով ծանոթ չեն ԿՏՄ լիազորությունների շրջանակին:

Ելնելով վերլուծության արդյունքներից առաջարկում ենք՝

1. առաջարկել ուսումնական հաստատությունների լիազոր մարմիններին՝ հանձնարարել իրենց ենթակայության ուսումնական հաստատություններին՝ բացառել կրթության բնագավառը կարգավորող ՀՀ օրենսդրության պահանջների խախտումները՝ ապահովելով կրթական գործընթացի բնականոն կազմակերպում և առողջ բարոյահոգեբանական մթնոլորտ,
2. 2021 թվականին ԿՏՄ-ի կողմից իրականացվելիք կանխարգելիչ միջոցառումների ընթացքում անդրադառնալ նաև ԿՏՄ լիազորությունների մասին հանրությանը տեղեկացնելու գործառույթին:

 **ՌԳՍՊՎԳ վարչություն**